Sergei Belov

Sergei Aleksandrovich Belov (en ), nado en Nashchyokovo (Distrito de Shegarsky, óblast de Tomsk) o 23 de xaneiro de 1944 e finado en Perm o 3 de outubro de 2013 foi un xogador de baloncesto profesional, coñecido por xogar no CSKA Moscova e na selección nacional de baloncesto da Unión Soviética. Está considerado un dos mellores xogadores europeos de todos os tempos, e foi un dos escollidos para acender o facho olímpico durante a cerimonia inaugural dos Xogos Olímpicos de 1980 en Moscova.

En 1991, Belov foi nomeado o mellor xogador de todos os tempos pola FIBA.Sergei Belov FIBA Profile. Fibaeurope.com (9 de setembro de 1972). Consultado o 2 de novembro de 2011. Foi o primeiro xogador internacional incluído no Naismith Memorial Basketball Hall of Fame o 11 de maio de 1992. Tamén foi incluído no FIBA Hall of Fame en 2007FIBA Hall of Fame page on Belov . Halloffame.fiba.com. Consultado o 2 de novembro de 2011. e foi nomeado un dos 50 maiores contribuidores da Euroliga en 2008.

 Traxectoria 
Sergei Belov naceu en Nashchyokovo.Grande Enciclopedia Rusa (2005), Moscova: Bolshaya Rossiyskaya Entsiklopediya Publisher, vol. 3, p. 227. En 1968, recibiu o mestrado de honra en deportes da URSS. En 1995 converteuse en adestrador de honra e serviu como presidente da Federación de Baloncesto de Rusia (1993–98).

Club playing career
120px|miniatura|Belov encendendo o facho olímpico durante a cerimonia de apertura dos 22.º Xogos Olímpicos en Moscova, 1980
Aos vinte anos, Belov debutou na Liga da URSS co Uralmash Sverdlovsk, onde xogou entre 1964 e 1967. Xogou entón co CSKA Moscova durante doce anos. Co CSKA, gañou o campionato de liga da URSS once veces (1969, 1970, 1971, 1972, 1973, 1974, 1976, 1977, 1978, 1979, 1980), a copa da URSS dúas (1972, 1973) e a EuroLeague dúas, en 1969 e 1971.

 Carreira na selección nacional 
Como membro da selección nacional de baloncesto da Unión Soviética durante case catorce anos (1967–1980), Belov axudou a gañar a medalla de ouro nos Xogos Olímpicos de 1972 e as de bronce en 1968, 1976 e 1980. Tamén colaborou nos campionatos da copa do mundo da FIBA en 1967 e 1974, e o EuroBasket en 1967, 1969, 1971 e 1979. Tamén gañou a Universíada de Verán en 1970.

Na final dos Xogos Olímpicos de 1972, Belov marcou 20 puntos contra a selección nacional de baloncesto dos Estados Unidos de América, vencendo finalmente a Unión Soviética con polémica por 51–50, levando a medalla de ouro.

 Adestrador 
Belov foi adestrador do CSKA Moscova, co que gañou o campionato de liga soviético en 1982 e 1990. Tamén foi adestrador do Ural Great Perm, co que gañou o campionato de Rusia en 2001 e 2002, a copa de Rusia en 2004 e a North European League en 2001.

Como adestrador da selección nacional de baloncesto de Rusia gañou medallas de prata nos campionatos do mundo da FIBA de 1994 e 1998 e a medalla de bronce do EuroBasket 1997.

 Falecemento 
Sergei Aleksandrovich Belov faleceu o 3 de outubro de 2013 en Perm, Rusia.

 Notas 

 Véxase tamén 

 Ligazóns externas 

Euroleague.net Article On Belov
Euroleague.net 50 Greatest Contributors Profile

Interbasket.net Profile
FIBA.com Profile

Categoría:Nados no óblast de Tomsk
Categoría:Nados en 1944
Categoría:Finados en 2013
Categoría:Xogadores de baloncesto de Rusia
Categoría:Xogadores do PBC CSKA Moscova
Categoría:Escoltas de baloncesto
Categoría:Medallistas olímpicos de ouro pola Unión Soviética
Categoría:Medallistas olímpicos de bronce pola Unión Soviética
Categoría:Medallistas nos Xogos Olímpicos de 1968‎
Categoría:Medallistas nos Xogos Olímpicos de 1972
Categoría:Medallistas nos Xogos Olímpicos de 1976
Categoría:Medallistas nos Xogos Olímpicos de 1980
Categoría:Medallistas olímpicos en baloncesto
Categoría:Xogadores de baloncesto olímpicos da Unión Soviética
Categoría:Xogadores de baloncesto nos Xogos Olímpicos de 1968
Categoría:Xogadores de baloncesto nos Xogos Olímpicos de 1972
Categoría:Xogadores de baloncesto nos Xogos Olímpicos de 1976
Categoría:Xogadores de baloncesto nos Xogos Olímpicos de 1980
Categoría:Adestradores de baloncesto da Unión Soviética
Categoría:Adestradores de baloncesto de Rusia
Categoría:Adestradores do PBC CSKA Moscova